Кыргыз Республикасынын Билим берүү

жана илим министрлигинин буйругуна

тиркеме

2021-ж. «\_\_\_» \_\_\_\_\_\_\_\_\_\_\_\_\_\_\_\_\_\_\_

№\_\_\_\_\_\_

**КЫРГЫЗ РЕСПУБЛИКАСЫНЫН БИЛИМ БЕРҮҮ**

**ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮСҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**Даярдоонун багыты: 700400 – Сапатты башкаруу**

**Квалификациясы: Бакалавр**

**Бишкек 2021**

**1. Жалпы жоболор**

1.1. Жогорку кесиптик билим берүүнүн **700400 – Сапатты башкаруу** багыты багыты боюнча Мамлекеттик билим берүү стандарты “Билим берүү жөнүндө” Мыйзамга жана билим берүү чөйрөсүндөгү Кыргыз Республикасынын башка ченемдик укуктук актыларына ылайык Кыргыз республикасынын билим берүү жаатындагы ыйгарым укуктуу мамлекеттик органы тарабынан иштелип чыкты жана Кыргыз Республикасынын Министрлер кабинетинен аныктаган тартипте бекитилди.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык ЖОЖдор үчүн менчигинин түрүнө жана ведомстволук таандыгына карабастан милдеттүү болуп эсептелет.

1.2. Терминдер, аныктамалар, белгилер, кыскартуулар.

Жогорку кесиптик билим берүүнүн ушул Мамлекеттик билим берүү стандартында терминдер жана аныктамалар Кыргыз Республикасынын "Билим берүү жөнүндө" Мыйзамына жана мыйзамда белгиленген тартипте күчүнө кирген жогорку кесиптик билим берүү тармагындагы Кыргыз Республикасы мүчө болгон эл аралык келишимдерге ылайык колдонулат:

- *негизги билим берүү программасы* - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламентөөчү окуу-усулдук документтердин жыйындысы;

- *даярдоонун багыты* - ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- *профили* - негизги билим берүү программасынын конкреттүү бир түргө багытталышы жана кесиптик иш объекти;

*- компетенттүүлүк -* окуучуну даярдоодо билим берүү чөйрөсүнө коюлган, анын белгилүү бир тармакта натыйжалуу иш алып баруусу үчүн зарыл болгон алдын-ала аныкталган социалдык талап (норма);

- *бакалавр*- магистратурага кабыл алууга жана кесиптик ишти жүзөгө ашырууга укук берген жогорку кесиптик билимдин квалификациялык деңгээли;

- *магистр* - аспирантурага жана (же) негизги докторантурага (профиль боюнча PhD) кабыл алууга жана кесиптик иш-аракеттерди жүргүзүүгө укук берген жогорку кесиптик билимдин квалификациялык деңгээли;

- *кредит* - негизги кесиптик билим берүү программасынын сыйымдуулугунун шарттуу өлчөмү;

- *окутуунун натыйжалары* - негизги билим берүү программасы /модулу боюнча окуунун натыйжасында ээ болгон компетенциялар.

- *жалпы илимий компетенциялар* - кесиптик иш-аракеттердин баарына (же көпчүлүгүнө) мүнөздүү мүнөздөмөлөр: үйрөнүү, талдоо жана синтездөө ж.б.;

- *инструменталдык компетенциялар* - таанып-билүү жөндөмүн, идеяларды жана ой-пикирлерди түшүнүү жана колдонуу жөндөмүн камтыйт; усулдук жөндөмдөр, айлана-чөйрөнү түшүнүү жана башкаруу, убакытты уюштуруу, окуу стратегиясын түзүү, чечим кабыл алуу жана көйгөйлөрдү чечүү; технологиялык көндүмдөр, технологияларды колдонууга байланышкан көндүмдөр, компьютердик билимдер жана маалыматты башкаруу жөндөмдөрү; тилдик жөндөмдөр, коммуникациялык компетенция;

- *социалдык-жеке жана жалпы маданий компетенциялар* – индивидуалдык сезимдерди жана мамилелерди билдирүү жөндөмү, сынчыл ой жүгүртүү жана өзүн-өзү сындоо жөндөмү, ошондой эле социалдык өз ара аракеттешүү жана кызматташуу процесстери менен байланышкан социалдык көндүмдөр, топтордо иштөө, социалдык жана этикалык милдеттенмелерди кабыл алуу жөндөмү;

- *кесиптик стандарт* - бул кесиптик иш-аракеттердин белгилүү бир түрүнүн алкагында анын мазмунуна жана сапатына коюлган талаптарды аныктаган жана ишинин түрүнө карабастан, кандай гана уюм болбосун кызматкердин штатта өз ордун ээлеши үчүн, кызматкердин квалификациясынын сапаттык деңгээлин аныктаган негизги документ.

1.3. Кыскартуулар жана белгилөөлөр

Ушул Мамлекеттик билим берүү стандартында төмөндөгү кыскартулар колдонулат:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОУБ - окуу-усулдук бирикме;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар

**2. Колдонуу тармагы**

2.1. Жогорку кесиптик билим берүүнүн ушул Мамлекеттик билим берүү стандарты **700400 - Сапатты башкаруу**  багыты боюнча бакалаврларды даярдоодо негизги билим берүү программаларын ишке ашыруудагы милдеттүү нормалардын, эрежелердин жана талаптардын жыйындысы жана менчик формасына жана ведомстволук таандыктыгына карабастан, Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар, жогорку кесиптик билим берүүнүн бардык билим берүү уюмдары (мындан ары - ЖОЖдор) тарабынан жогорку кесиптик билим берүүнүн негизги билим берүү программаларын өздөштүрүү сапатын баалоочу окуу жана уюштуруу-усулдук документтерди иштеп чыгуу үчүн негиз болуп саналат.

2.2. Ушул ЖКББ МББСын **700400 - Сапатты башкаруу** багыты боюнча негизги пайдалануучулар төмөнкүлөр болуп саналат:

- ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн ЖОЖдорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- ЖОЖдун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдөн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-усулдук бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө аттестацияны, аккредитацияны жана сапатка контролду жүзөгө ашыруучу ыйгарым укуктуу мамлекеттик органдары.

- билим берүү программаларын жана уюмдарын аккредитациялаган агенттиктер.

2.3. Абитуриенттердин даярдыгынын деңгээлине коюлган талаптар.

2.3.1. "Бакалавр" академиялык даражасын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы м**ү**н**ө**зд**ө**м**ө**с**ү

3.1. Кыргыз Республикасында **700400 - Сапатты башкаруу** даярдоо багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн ЖОЖдордун бүтүрүүчүлөрүнө "бакалавр" академиялык даражасын ыйгаруу менен жогорку билими тууралуу диплом берилет.

Магистирлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн ЖОЖдордун бүтүрүүчүлөрүнө "магистр" академиялык даражасын ыйгаруу менен жогорку билими тууралуу диплом берилет.

Бакалаврларды даярдоо багытынын алкагындагы ЖКББ НББПнын профилдери ЖОЖ тарабынан тармактык / тармактык квалификациянын алкагынын (бар болсо) негизинде аныкталат.

3.2. **700400 - Сапатты башкаруу** багыты боюнча бакалаврларды даярдоодо ЖКББ НББПны өздөштүрүүнүн ченемдик мөөнөту:

- орто жалпы билимдин базасында күндүзгү билим менен 4 жылдан кем эмести түзөт.

Күндүзгү-сырттан (кечки) жана сырттан окуу формалары боюнча бакалаврларды даярдоодо ЖКББ НББПны өздөштүрүнүн, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы мөөнөттөр ЖОЖ тарабынан күндүзгү окуу формасындагы өздөштүрүнүн белгиленген ченемдик мөөнөтүнө салыштырмалуу бир жылга узартылат.

Тиешелүү профилдеги орто кесиптик билими бар же жогорку кесиптик билими бар адамдарга бакалаврларды даярдоо боюнча ЖКББ НББПны тездетилген программасы боюнча өздөштүрүү укугу берилет. Ылдамдатылган программаларды ишке ашырууда окуу мөөнөтү башка билим берүү программасы боюнча орто кесиптик билим алууда жана (же) жогорку билим алууда студент тарабынан өздөштүрүлгөн окутуунун жыйынтыктарын же айрым сабактарын (модулдарды) жана (же) жекече практикалардагы окутуунун натыйжаларын толугу менен же жарым-жартылай кайра аттестациялоонун (өткөрүп берүүнүн) натыйжалары менен аныкталат.

Орто кесиптик билим берүүнүн профилинин жогорку кесиптик билим берүү профилине туура келиши университет тарабынан өз алдынча аныкталат.

Орто кесиптик билим берүү базасында күндүзгү окутуу формасы боюнча бакалаврларды даярдоонун ЖКББ НББПны ылдамдатылган программанын алкагында өздөштүрүү мөөнөтү 3 жылдан кем эмес.

Жекече окуу планы боюнча окутууда, билим алуунун формасына карабастан, окуу мөөнөтүн ЖОЖ өз алдынча белгилейт.

Ден-соолугунун мүмкүнчүлүктөрү чектелүү адамдарды жеке окуу пландары боюнча окутууда ЖОЖ тиешелүү билим берүү формасы үчүн белгиленген мезгилге салыштырмалуу мөөнөттү узартууга укуктуу.

Бакалаврларды жана магистрлерди даярдоодогу ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети тарабынан белгиленет.

3.3. Бакалаврларды даярдоодогу ЖКББ НББПны өздөштүрүүнүн жалпы эмгек сыйымдуулугу 240тан кем эмес кредиттерге барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредиттерге барабар.

Бир окуу семестринин эмгек сыйымдуулугу 30тан кем эмес кредиттерге барабар (эки семестрлик окуу процесси үчүн).

Бир кредит студенттин окуу ишинин 30 саатына барабар (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча негизги билим берүү программасынын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылы үчүн 48 кредиттерден кем эмести түзөт.

3.4. ЖКББ НББПнын инсанды окутуу жана тарбиялоо жаатындагы даярдоонун 700400 - Сапатты башкаруу багыттары боюнча максаты: гуманитардык, социалдык, экономикалык, математикалык жана жаратылыш таануу билиминин негиздери боюнча билим берүү, жогорку профессионалдуу профилдеги (бакалавр деңгээлинде) билим алуу, бул бүтүрүүчүгө сапатты башкаруу жаатында ийгиликтүү иштөөгө мүмкүндүк берет, жогорку кесиптик билим берүүнүн мамлекеттик стандартына ылайык түзүлгөн универсалдуу жана предметтик компетенцияларга ээ, анын социалдык мобилдүүлүгүнө жана эмгек рыногундагы туруктуулукка салым кошуу.

3.4.2. 700400 - Сапатты башкаруу багытындагы даярдоодо жеке адамды тарбиялоо студенттин жеке, коомдук сапатын калыптандырууда ЖББП ОТБПнын максаты кийинкилер: максатка умтулуу; эмгекти сүйүү; уюштуруучулук; коммуникативдүүлүк; толеранттуулук; жоопкерчилик; жарандык (граждандык); жалпы маданиятты өнүктүрүү

3.5.Бүтүрүүчүлөрдүн кесиптик иш аракеттеринин чөйрөсү.

700400 - Сапатты башкаруу багытындагы даярдоодо бакалаврлардын кесиптик иш аракеттеринин чойросу төмөнкүлөрдү камтыйт: сапатты тынымсыз жакшыртуу үчүн, узак мөөнөттөгү ийгиликтерди жана уюмдун иштешинин стабилдүүлүгүн камсыз кылуучу иш аракеттерди аткарууга багытталган сапатты башкаруу системасын бардык уюмдардын иш-аракет түрлөрүндө жана бардык менчиктердин түрлөрүндө иштеп чыгууда, изилдөөдө, киргизүүдө жана аны иликтөөдө бардык адистерди камтуу.

Бүтүрүүчүлөр кесиптик ишти башка чөйрөлөрдө жана (же) кесиптик иш чөйрөсүндө жүзөгө ашыра алышат, эгерде алардын билим деңгээли жана алган компетенциялары кызматкердин квалификациясынын талаптарына ылайык келсе.

3.6. Бүтүрүүчүлөрдүн кесиптик иш аракеттеринин объектилери.

700400 - Сапатты башкаруу багытындагы даярдоодо бакалаврлардын кесиптик иш аракеттеринин объектиси сапатты башкаруу системасы болуп эсептелинет: аларда пайда болгон уюмдардын структуралары, усулдары, журуштору (процесстери), ресурстары, ыкма жана усулдарды изилдөө, долбоорлор, ар кандай сферадагы ишмердиктердин эксплуатациялары жана сертификациясы.

Сапатты башкаруунун объектилери болуп менчиктин бардык формасындагы өнөр жай, айыл чарба, энергетика, транспорт, соода, медицина, билим берүү ж.б. уюмдары эсептелет; продукциянын жашоо циклинин бардык баскычтарын камтыган технологиялык, өндүрүштүк жана бизнес процесстер.

3.7. 700400 - Сапатты башкаруу багытындагы бакалаврлар томондогу кесиптик ишмердуулукко даярдалат:

*- өндүрүштүк-технологиялык*

*- уюштуруу-башкаруучулук*

*- долбоорлоо-конструкторлук ишмердуулуктор.*

Кесиптик иш-аракеттердин белгилүү бир түрлөрү бүтүрүүчү негизинен даярдалып жаткан ЖОЖ тарабынан ылайыктуу кесиптик стандарттын негизинде (эгер бар болсо) же кызыкдар иш берүүчүлөр менен биргеликте иштелип чыккан билим берүү программасынын мазмунун аныкташы керек.

3.8.Бүтүрүүчүлөрдүн кесиптик иш аракеттеринин маселелери.

МББС ЖББП боюнча НББП программасын өздөштүргөн бүтүрүүчүлөр кесиптик ишинин түрүнө (түрлөрүнө) ылайык төмөнкү кесиптик маселелерди чечүүгө даяр (кызыккан иш берүүчүлөрдүн катышуусу менен иштелип чыккан):

***өндөрүштук-технологиялык ишмердүүлүгү:***

- натыйжалуу иш-аракеттерди жана чыгымдарды аныктоо максатында өндүрүштүк процесстерди үзгүлтүксүз изилдөө;

- сапатты контролдоодо зарыл болгон оркундотулгон жана аны, эффективдүү каражатттарды аныктоо;

- сапатты жана эмгек өндүрүмдүүлүгүн калыптандыруунун технологиялык негиздери;

- техникалык продуктуларды жана тутумдарды долбоорлоону, өндүрүүнү, эксплуатациялоону метрологиялык жактан камсыз кылуу;

- коопсуздукту жана технологиялык процесстердин экологияга жооп беруусун жогорулатуунун ыкмаларын жана каражаттарын иштеп чыгуу;

- сапатты башкаруу жана маалыматты коргоо тармагында маалыматтык технологияларды киргизүү боюнча иштерди уюштуруу;

- сапатты башкаруу тутумундагы сертификация иштерине катышуу;

***уюштуруу- башкаруучулук ишмерд***үү***л***ү***г***ү***:***

- сапатты башкаруу тутумундагы эффективдүү иш алып барууга керектүү иш аракеттерди уюштуруу;

- продукциянын сапатын камсыздоодо туруктуу жана өзгөрүп туруучу чыгымдардын көрсөткүчтөрүн жана башкаруу учетунун мазмунун практикада колдонуу;

- жалпы сапатты башкаруу шарттарында кызмат күрсөтүү жана продукцияны өндүрүп чыгарууда маалымат агымдарын жана материалдарды башкаруу;

- өндүрүш процесстеринде сынактарды жүргүзүү жана контролдон өткөрүү;

- тейлөө көрсөтүү жана продукциянын сапатын жогорулатуу боюнча иш-чараларды өткөрүү;

***долбоорлоо-конструкциялоо ишмерд***үү***л***ү***г***ү:

- сапатты башкаруу тутумдарын долбоорлоонун заманбап ыкмаларын иштеп чыгууга катышуу, долбоорлордун максатын түзүү, максатка жетүүнүн көрсөткүчтөрү н жана критерийлерин, алардын өз ара катнашын түзүү, иш-аракеттердин моралдык аспектилерин эске алуу менен көйгөйлөрдү чечүүнүн артыкчылыктарын аныктоо;

- сапаттуу жасалган жумуштун эмгегин баалоо процедурасына жана коммуникациялык процесстерди долбоорлого жана өркүндөтүүгө катышуу;

- үзгүлтүксүз сапатты жогорулатуунун стратегиясын иштеп чыгуу максатында долбоорлоо процессине катышуу;

- тутумдук жолдордун негизинде маалымат технологияларын жана автоматташтырылган тутумдук долбоорлорду кесиптик чөйрөдө колдонуу;

- сапатты башкаруу тутумдарын, моделдерин долбоорлоодо көйгөйлөрдү чечүүнүн жалпыланган варианттарын талдоого катышуу, ар бир варианттын тыянагын болжолдоо, аныкталбаган көп критерийлуу шарттарда чечимдерди кабыл алуу.

**4. ЖББПны ишке ашыруу шарттарына жалпы талаптар**

4.1. НББПны ишке ашырууда ЖОЖдун укутарына жана талаптарына жалпы талаптар.

4.1.1. ЖОЖ НББПны даярдоо багытынын талаптарына ылайык өз алдынча иштеп чыгат. Даярдоо багытына ылайык НББПсы Кыргыз Республикасынын МББСнын негизинде иштелип чыгат жана ЖОЖдун илимий кеңеши тарабынан бекитилет.

ЖОЖ билим берүүнүн сапатын камсыз кылуу боюнча сунуштарды сактоо менен, илимди, маданиятты, экономиканы, технологияны, техниканы жана социалдык чөйрөнү эске алуу менен билим берүү программасын 5 жылда бир жолу жаңылоого милдеттүү.

Ал төмөнкүлөрдү ичине камтыйт:

* бүтүрүүчүлөрдүн даярдыктарынын сапатын камсыздоо боюнча стратегияларды иштеп чыгуу;
* мониторинг, билим берүү программаларын мезгил – мезгили менен рецензиялоо;
* так, макулдашылган критерийлердин негизинде бүтүрүүчүлөрдүн компетенциясын, студенттердин жөндөмүнүн жана билиминин деңгээлин обьективдүү баалоо процедурасын иштеп чыгуу;
* окутуучулар курамынын компетенттүүлүгүн жана сапатын камсыздоо;
* ишке ашырылган билим берүү программаларын, аларды колдонуунун натыйжалуулугун текшерүү, анын ичинде студенттерди суроо аркылуу, жеткиликтүү ресурстар менен жабдуу;
* өз ишмердигин баалоо үчүн макулдашылган критерийлер менен өзүнө – өзү изилдөө жүргүзүү жана башка билим берүү мекемелери менен салыштыруу;
* өзүнүн ишмердиги, планы, инновациялардын жыйынтыгы жөнүндө коомго маалымат берүү.

4.1.2. Бүтүрүүчүлөрдү жана студенттерди даярдоонун сапаты кезектеги, аралык жана жыйынтык аттестацияны камтыйт. Баалоо каражат базалары ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого талаптар, бүтүрүүчү квалификациялык иштердин мазмунуна, көлөмүнө жана структурасына болгон талаптар ЖОЖ тарабынан бүтүрүүчүлөрдүн жалпы мамлекеттик аттестациясы боюнча жобону эске алуу менен аныкталат.

4.1.3. НББПны иштеп чыгууда бүтүрүүчүлөрдүн социалдык жеке компетенцияларын калыптандырууда ЖОЖдун мүмкүнчүлүгү аныкталат (мисалы, социалдык өз ара иш – аракеттеринин компетенциясы, өзүн – өзү уюштуруу жана башкаруу, системалык ишкердүүлүк мүнөзүндө). ЖОЖдун социо-маданий чөйрөсүн түзүүгө, инсанды ар тараптан өнүктүрүүчү шарттарды түзүп берүүгө милдеттүү.

ЖОЖ окуу процессиндеги социалдык тарбия компоненттинин өнүгүшүн жөнгө салууга милдеттүү: студенттин өзүн – өзү башкаруусунун өнүгүшүнө, студенттин коомдук уюмдардын ишине катышына, спорттук жана чыгармачыл клубга, студенттик илимий коомдо болуусуна.

4.1.4. ЖОЖдун НББПсы студенттин тандоосу боюнча сабактарды камтууга тийиш. Студенттин тандоосу боюнча сабактын түзүлуш тартибин ЖОЖдун окумуштуулар кеңеши белгилейт.

4.1.5. ЖОЖ өзүнүн окуу программасын түзүүгө катышу үчүн студентке реалдуу мумкүнчүлүк түзүп бериши керек.

4.1.6. ЖОЖ студенттерин НББПны түзүүдө алардын укуктары жана милдеттери менен тааныштырууга тийиш, студенттер тандап алган сабактар алар үчүн милдеттүү жана алардын саат көлөмү окуу планда көрсөтүлгөндөн аз болбош керек экендиги түшүндүрүлөт.

4.2. НББПны ишке ашырууда студенттин укуктарына жана милдеттерине жалпы талаптар.

4.2.1. Студенттер НББПда каралган окуу сааттарынын көлөмүнө ылайык өзү окугусу келген конкреттүү каалаган сабакты тандап алууга укуктуу.

4.2.2. Өзүнүн жеке индивидуалдык билим берүү траекториясын түзүүдө ЖОЖдон тандалып алынган сабак боюнча жана анын келечектеги кесиптик даярдыгына таасири боюнча консультация алууга укуктуу.

4.2.3. НББПны өздөштүрүүдө анын ичинде СИЖМКнын өнүгүшүндө жыйынтыктарга жетүү үчүн студент студенттик өзүн – өзү башкарууну коомдук уюмдардын ишинин, дене тарбия жана чыгармачыл клубдардын, илимий студенттик коомдун өнүгүшүнө катышуусу зарыл.

4.2.4. Студенттер ЖОЖдун НББПсында каралган бардык тапшырмаларды белгилүү мөөнөттө аткарууга милдеттүү.

4.3. Студенттин бир жумага бөлүнгөн окуу саатынын максималдык көлөмү 45 саат (академиялык), анын ичинде студенттин аудиториялык жана өз алдынча окуу процесси камтылган.

Күндүзгү бөлүмдө окуган студеттердин аудиториялык сабагынын көлөмүн ЖКББнын денгээлин жана дярдоо багытынын спецификасын эске алып түзүлгөн МББС аныктайт жана ар бир окуу сабакты окуу үчүн бөлүнгөн жалпы көлөмдүн 35%дан кем эмес болушу керек.

Окуу дисциплинасы боюнча өз алдынча иштөөгө бөлүнгөн сааттарга ушул дисциплинага (модулга) экзаменге даярдануу үчүн берилген убакыт кирет.

4.4. Кечки окуу формасында аудиториялык сабактардын көлөмү жумасына 16 сааттан кем эмес болушу керек.

4.5. Сырттан окуу бөлүмүндө окуган студент окутуучу менен жылына 160 сааттан кем эмес көлөмдө окууга мүмкүнчүлүк түзүлөт

4.6. Окуу жылында каникул мезгилинин жалпы көлөмү 7-10 жума болушу керек. Анын ичинде кышында эки жумадан кем эмес каникул.

**5. Бакалаврды даярдоодо НББПга болгон талаптар**

5.1. Бакалаврды даярдоодо НББПны өздөштүрүүнүн жыйынтыгына болгон талаптар.

Азыркы МББС ЖКББнун 3.4 жана 3.8 пунктунда корсөтүлгөндөй кесиптик ишмердүүлүктүн милдетине жана НББПнын максатына ылайык **700400 - Сапатты-башкаруу** багыты боюнча «бакалавр» академиялык даражаны алуучубүтүрүүчүсү төмөнкү компетенцияларга ээ болуусу зарыл:

**а) универсалдык:**

**- *жалпы илимий (ЖИК):***

- курчап турган дүйнө жөнүндө негизги илимий билимдердин бирдиктүү тутумуна ээ, жашоо жана маданият баалуулуктарын көздөй билет, илимде, техникада жана технологиядагы, кесиптик чөйрөдөгү жаңы көрүнүштөрдүн социалдык-экономикалык жана маданий кесепеттерин талдоого жана баалоого жөндөмдүү **(ЖИК-1)**;

- професcионалдык тапшырмаларды чечүүдө математикалык, табыгый), гуманитардык, экономикалык илимдердин базалык жоболорун колдонууга жөндөмдүү **(ЖИК-2)**;

- заманбап билим берүү жана маалымат технологияларын колдонуу менен бирге, өз алдынча жогорку деңгээлде жаңы билимдерди өздөштүрүүгө жөндөмдүү **(ЖИК-3)**;

***- инструменталдык (ИК):***

- өзүнүн оозеки жана жазуу жүзүндөгү сүйлөмдөрүн мамлекеттик жана расмий тилдерде логикалык жактан туура, жүйөлүү жана так айта алган, социалдык байланыш деңгээлинде чет тилдердин биринде сүйлөй алган, ошондой эле ишкердик байланышты: эл алдында сүйлөө, сүйлөшүүлөр, жолугушуулар, ишкердик кат алышуу, электрондук байланыштарды жүзөгө ашырууга жөндөмдүү **(ИК-1)**;

- маалыматты, анын ичинде глобалдык компьютердик тармактарда жана корпоративдик маалымат тутумдарында маалыматты башкаруу каражаты катарында маалыматтарды алуунун, сактоонун жана иштетүүнүн негизги ыкмаларына, каражаттарына, компьютердик технологиялар менен иштөө көндүмдөрүнө ээ **(ИК-2)**;.

**- *социалдык инсандык жана жалпы маданий (СЖМ):***

- коомдогу кабыл алынган моралдык жана укуктук нормалардын негизинде, социалдык өз ара аракеттенишүүгө жөндөмдүү, адамдарга сый мамиле көргөзөт, бөтөн маданиятка толеранттуу болуу, өнөктөштүк мамилелерди колдоого даяр болуу **(СЖМ-1)**;

- жарандык демократиялуу коомдук баалуулуктардын негизинде пикирлешүүгө даяр жана жөндөмдүү, ошондой эле жигердүү жарандык позицияны ээлөөгө да жөндөмдүү **(СЖМ-2)**;

- ресурстарды рационалдуу пайдаланууга, жаратылышты коргоого жана дени сак жашоо образы үчүн алган керектүү билимин колдонууга жөндөмдүү **(СЖМ-3)**;

**б) кесиптик (КК):**

Бул МББС ЖКББ үчүн НББП программасынын негизги багыты болгон кесиптик иш-аракет түрүнө (түрлөрүнө) туура келген кесиптик компетенциялар:

***өндүрүштук-технологиялык ишмердүүлүк:***

- объектилердин ишмердуулук абалын жана динамикасын зарыл болгон талдоо ыкмалары жана каражаттары менен талдоого жондомдуу **(КК-1)**;

- сапатты жогорулатуу чөйрөсундө прогрессти баалоо ыкмаларын колдоно билет жана мониторинг жургузууго жондомдуу **(КК-2)**;

- озунун кесиптик билимин, анын моделдерин, ыкмаларын, каражаттарын, технологияларын, маселелердин алгоритмдик чечимдерин колдонууга жондомдуу **(КК-3)**;

* ондуруштук персоналдарды жана калкты жаратылыштын ар кандай терс стихиялуу корунушторунон, кырсыктарынан негизги ыкмалар менен коргой алат **(КК-4)** ;

***уюштуруу – башкаруучулук ишмердүүлүгү:***

* сапатты башкаруунун инструменттерин жана жолдорун колдонууга жондомдуу, продукцияларын жана тейлоо кызматтарынын жашоо циклинин этаптарын колдонууга жондомдуу **(КК-5)**;
* сапатты камсыздоо процесстеринин көйгөйго багытталган ыкмаларын талдоого синтездөөго жана оптималдаштырууга жөндөмдүү **(КК-6)**;
* процесстердин, продукциялардын жана тейлоо кызматынын сапатын камсыз кылуу боюнча нормативдик-техникалык документацияларды колдонуу эрежелерин, иштеп чыгуу ыкмаларын жана принциптерин кодонууга жондомдуу **(КК-7)**;
* сапатты жогорулатууга багытталган ондоп-тузоо жана превентивдуу иш-чараларга катышууга, өзүнүн кесиптик ишмердүүлүгүнүн аспектилери боюнча жумушчулардын тажрыйбаларын жогорулатууга жана консультация берууго жондомдуу **(КК-8)**;
* өндүрүштүк жана өндүрүштүк эмес чыгымдарды баалоого жондомдүү **(КК-9)**;

***долбоорлоо-консрукциялык ишмердүүлүк:***

* озунун ишмердуулук маселелерин толук тузууго, алардын байланыштарын тактоого, маселелердин тутумунун моделдерин курууга, талдоого, койгойлордун себептерин аныктоого жондомдуу **(КК-10)**;
* кесиптик ишмердүүлүк чойросундо колдонулуучу маалымат технологиясын жана негизги колдонмо программаларынын каражаттарын колдонууга жөндөмдүү **(КК-11).**

Компетенттүүлүк тизмеси улуттук квалификациянын алкагына, тармактык / тармактык квалификациянын алкагына жана кесиптик стандарттарга (бар болсо) негизделет.

5.2. Бакалаврларды даярдоодо НББПнын структурасына карата талаптар.

**700400 – Сапатты башкаруу** багыты боюнча бакалаврларды даярдоонун НББП структурасы томонку блокторду камтыйт:

**Блок 1 "Дисциплиналар (модулдар)"**

1.1. Гуманитардык, социалдык жана экономикалык цикл.

1.2. Математикалык жана табигый илимдер циклы.

1.3. Кесиптик цикл.

**Блок 2 "Практика"**

**Блок 3 "Мамлекеттик жыйынтыктоочу аттестация"**

Таблица 1 - КР ББжИМ тарабынан сунушталган жана КР Министрлер кабинети тарабынан бекиткен НББПнын түзүмү

|  |  |  |
| --- | --- | --- |
| Бакалаврларды даярдоонун НББПнын структурасы | | Бакалаврларды даярдоонун НББПнын көлөмү жана анан кредиттери менен көрсөтүлгөн  блоктору |
| Блок 1 | I. Гуманитардык, социалдык жана экономикалык цикл  II. Математикалык жана табигый илимдер циклы  III. Кесиптик | 165-215 |
| Блок 2 | Практика | 15-60 |
| Блок 3 | Мамлекеттик жыйынтыктоочу аттестация | 10-15 |
| Бакалаврларды даярдоонун НББПнын көлөмү | | 240 |

ЖОЖ бакалаврларды даярдоо учун НББПны мамлекеттик билим берүү стандартынын талаптарына ылайык иштеп чыгат жана улуттук квалификациянын алкактарына ылайык окуу натыйжаларына жетүү үчүн жооп берет.

Бакалавр даражасын даярдоо үчүн НББПсынын ар бир блогуна тиешелүү болгон сабактар ​​(модулдар) жана алардын эмгек сыйымдуулугу, улуттук квалификациялык алкакта каралган окуу натыйжаларынын жыйындысы түрүндө, аны өздөштүрүү натыйжаларына коюлган талаптарды эске алуу менен блок үчүн түзүлгөн көлөмдө университет тарабынан өз алдынча аныкталат.

5.2.1. Бакалаврларды даярдоонун НББПсы төмөнкүлөрдү аткарууну камсыз кылышы керек:

- гуманитардык, социалдык жана экономикалык циклдин милдеттүү дисциплиналары, алардын тизмеси жана эмгек сыйымдуулугу Кыргыз Республикасынын билим берүү жана илим чөйрөсүндөгү ыйгарым укуктуу мамлекеттик органы тарабынан аныкталат. Бул дисциплиналардын мазмуну жана аткарылыш тартиби бакалаврларды даярдоонун тийиштүү багыты боюнча ЖББП мамлекеттик билим берүү стандарты менен аныкталат;

- дене тарбия жана спорт дисциплиналары 360 сааттан кем эмес өлчөмдө өздөштүрүү үчүн милдеттүү, бирок кредит болунбойт жана бакалаврларды даярдоо үчүн негизги билим берүү программасынын курамына кирбейт.

5.2.2. Блок 2 "Практика" окуу практикасын (киришүү, өндүрүштүк-технологиялык, илимий-изилдөө иштери) жана өндүрүштүк (уюштуруучулук-башкаруучулук, долбоордук-конструктордук, илимий-изилдөө иштери) практиканы камтыйт.

ЖОЖ практиканын бир же бир нече түрүн тандап алууга укуктуу, ошондой эле белгиленген кредиттердин чегинде практиканын кошумча түрүн түзө алат.

5.2.3. Блок 3 “Мамлекеттик аттестация” мамлекеттик экзамендерди тапшырууга жана тапшырууга даярданууну, жыйынтыктоочу квалификациялык ишти аткарууну жана коргоону камтыйт (эгерде ЖОЖдо бутуруу квалификациялык ишти жыйынтыктоочу мамлекеттик аттестацияга киргизсе).

5.2.4. Бакалаврларды даярдоонун НББПсы милдеттүү жана элективдик бөлүктөн турат.

Бакалаврды даярдоонун НББПсынын милдеттүү бөлүгү улуттук квалификациянын алкактарын эске алуу менен жалпы илимий, универсалдуу, социалдык-жеке, жалпы маданий жана кесиптик компетенттүүлүктү түзүүнү камсыз кылган дисциплиналарды жана практикаларды камтыйт.

Мамлекеттик аттестациянын көлөмүн эсепке албаганда, милдеттүү бөлүктүн көлөмү бакалаврларды даярдоо үчүн негизги билим берүү программасынын жалпы көлөмүнүн 50 пайызынан ашпашы керек.

Бакалаврларды даярдоо үчүн НББПнын тандоо бөлүгүндө студенттер тийиштүү багытта дисциплиналарды тандай алышат, башка багыттар боюнча бакалаврларды даярдоо үчүн НББПнын дисциплиналарын тандап алууга жол берилет.

5.2.5. ЖОЖ ден соолугунун мүмкүнчүлүктөрү чектелүү адамдарга (алардын өтүнүчү боюнча) психофизикалык өнүгүү өзгөчөлүктөрүн, жеке мүмкүнчүлүктөрүн эске алуу менен, бакалаврларды даярдоо үчүн НББПны окууга мүмкүнчүлүк бериши керек жана зарыл болгон учурда, ден соолук үчүн тоскоолдук жараткан бул адамдардын өнүгүүсүнүн бузулушун жана социалдык ыңгайлашуусун оңдоону камсыз кылуу керек.

5.3. Бакалаврды даярдоочу НББПны ишке ашыруунун шартына карай талаптар.

5.3.1. Окуу процессин кадрлар менен камсыз кылуу.

Бакалаврларды даярдоо боюнча НББПны ишке ашырууну окутулган дисциплинанын профилине ылайык келген, базалык билими бар жана илимий жана (же) илимий-методикалык иш менен үзгүлтүксүз алектенген педагогикалык кадрлар камсыз кылышы керек.

Кесиптик циклдин окутуучулары илимдин кандидаты (PhD), доктор (DSc, DHab) жана (же) тиешелүү кесиптик чөйрөдөгү тажрыйбасы болушу керек.

Илимдер боюнча PhD же DSc, DHab даражаларына ээ болгон окутуучулардын сабактарынын үлүшү жалпы сабактар ​​санынын кеминде 40% түзүшү керек.

5.3.2. Окуу процессин окуу – усулдук жана маалымат жактан камсыз кылуу.

Бакалаврларды даярдоо үчүн НББПны ишке ашырууда ар бир студенттин негизги билим берүү программасынын сабактарынын толук тизмесине ылайык түзүлгөн маалымат базаларына жана китепкананын фонддоруна мүмкүнчүлүгү болушу керек. ЖОЖдун билим берүү программасы лабораториялык практикумдарды жана практикалык сабактарды камтууга тийиш (түзүлгөн компетенттүүлүктү эске алуу менен)

5.3.3. Окуу процессин материалдык – техникалык жабдуу.

Бакалаврларды даярдоонун негизги билим берүү программаларын ишке ашырган жогорку окуу жайы ЖОЖдун окуу планында каралган жана санитардык жана өрт коопсуздугунун учурдагы эрежелерине жана ченемдерине ылайык келген студенттерди бардык дисциплиналык жана дисциплина аралык окутууну, лабораториялык, практикалык жана илимий-изилдөө иштерин жүргүзүүнү камсыз кылган материалдык-техникалык базага ээ болууга тийиш.

Билим берүү программаларын ишке ашыруу үчүн талап кылынган материалдык-техникалык камсыздоонун минималдуу тизмеси төмөндөгү жайларды жана алардын жабдууларын камтыйт:

- лабораториялык прпактикум учун бөлмөлөр үлгүлүү дисциплинанын программасында каралган лабораториялык жумуштардын тизмесине ылайык лабораториялык жабдуулар менен жабдылууга тийиш. Эреже катары, заманбап лабораториялык шаймандар, сандык өлчөө шаймандары, эксперименттерди көзөмөлдөө жана өлчөө натыйжаларын иштеп чыгуу үчүн компьютердик технологиялар колдонулушу керек.

- лекция жана практикалык (семинар) сабактарды өткөрүү үчүн жайлар, эреже катары, билим берүүчү маалыматты көпчүлүк аудиторияга сунуш кылган техникалык окуу куралдары менен жабдылышы керек: дубал экраны, проекциялоочу жабдыктар, кыймылдуу маркер тактасы, маалыматты компьютерге, мультимедия жабдууларына үчүн өткөрүп берүүчү жабдыктар, жана башка маалымат жана демонстрация каражаттары

Лекциялар үчүн сабактын программасына жараша демонстрациялык эксперименттерди жана тематикалык иллюстрацияларды корсотуу учун демонстрациялык жабдуулардын топтому жана окуу-көрсөтмө куралдары колдонулушу керек.

Студенттердин өз алдынча иштөөчү бөлмөлөрү жергиликтүү тармактарга жана Интернетке туташуу мүмкүнчүлүгү бар компьютердик шаймандар менен жабдылышы керек. Дистанттык билим берүү үчүн маалымат базаларына кирүү ЖОЖдун маалымат тутумдарынын базасында уюштурулушу мүмкүн.

Электрондук басылмаларды колдонууда ЖОЖ бакалавр даражасынын лицензиялоо талаптарына ылайык ар бир студентти Интернет классы бар компьютердик класста жумушчу орун менен камсыз кылууга тийиш.

5.3.4. Бүтүрүүчүлөрдү даярдоонун сапатын баалоо

Жогорку окуу жайы бакалаврларды даярдоонун сапатына кепилдик берүүгө милдеттүү

Бакалавр даярдоонун НББПсын өздөштүрүүнүн сапатын баалоо студенттердин учурдагы жетишуусун текшурууну, аралык аттестациялоону жана бүтүрүүчүлөрдү акыркы мамлекеттик аттестациялоону камтууга тийиш.

Учурдагы контролдун жана ар бир сабак боюнча студенттин аралык аттестациясынын атайын формалары жана жол-жоболору ЖОЖ тарабынан өз алдынча иштелип чыгат жана окуунун биринчи айында студенттерге билдирилет.

Студенттерди жеке жетишкендиктерин бакалаврды даярдоонун НББПсынын тийиштүү этап-этабы менен шайкештигин аттестациялоо үчүн (учурдагы текшеруу жана аралык аттестация) баалоо куралдарынын фондулары, анын ичинде билимди, көндүмдөрдү жана билгичтиктин деңгээлин баалоого мүмкүндүк берген стандарттык тапшырмалар, тесттер, контролдоо каражаттары түзүлөт. Баалоо фонддору университет тарабынан иштелип чыгып, бекитилет.

Университет келечектеги кесиптик ишмердүүлүгүнүн шарттарына студенттердин прогрессти жана аралык аттестациялоо программаларын максималдуу жакындаштыруу үчүн шарттарды түзүшү керек, ал үчүн белгилүү бир дисциплинанын мугалимдеринен тышкары, иш берүүчүлөр, тиешелүү предметтерди окуган мугалимдер тышкы эксперт катары активдүү катышышы керек.

Студенттерге жалпы окуу процессинин мазмунун, уюштурулушун жана сапатын, ошондой эле жекече мугалимдердин ишин баалоо мүмкүнчүлүгү берилиши керек.

Жыйынтыктоочу мамлекеттик аттестация мамлекеттик экзамендерди тапшырууга даярданууну жана тапшырууну, жыйынтыктоочу квалификациялык ишти аткарууну жана коргонууну камтыйт (эгерде ЖОЖ бутуруучу квалификациялык ишти жыйынтыктоочу мамлекеттик аттестацияга киргизсе).

Эгерде ЖОЖ бутуруу квалификациялык ишти жыйынтыктоочу мамлекеттик аттестацияга киргизсе, анда бакалаврдын бүтүрүүчүлүк квалификациялык ишинин мазмунуна, көлөмүнө жана түзүмүнө карата талаптар окуу жайдын НББПсынын профилин эске алуу менен Кыргыз Республикасынын жогорку окуу жайларынын бүтүрүүчүлөрүн акыркы мамлекеттик аттестациялоо жөнүндө Жобонун негизинде, ошондой эле, МББС ЖКББнын бакалавр даражасынын негизги билим берүү программасын өздөштүрүүнүн натыйжаларына коюлган талаптарга ылайык ЖОЖ тарабынан аныкталат.

**700400 - Сапатты башкаруу** багыты боюнча ЖКББ МББС, ушул МББС ЖКББ алкагында тиешелүү профилдерди (билим берүү программаларын) ачууну, иштешин жана жоюлушун камсыз кылат, бул эмгек рыногунун, негизги иш берүүчүлөрдүн жана башка кызыкдар тараптардын муктаждыктарына жараша университеттин чечими боюнча жана ОУБ менен макулдашуу боюнча жүргүзүлөт.

Бул **700400 - Сапатты башкаруу** багыты боюнча ЖКББ МББС курулуш жана архитектура жаатында билим берүү боюнча базалык ЖОЖ – Н.Исанов атындагы Кыргыз мамлекеттик курулуш, транспорт жана архитектура университетинин Окуу-усулдук бирикмеси тарабынан иштелип чыккан. (КМКТАУ).

ОУБнун төрагасы

Н. Исанов атындагы КМКТАУнун

биринчи проректору т.и.к., доцент \_\_\_\_\_\_\_\_\_\_\_\_\_\_\_\_ Саткыналиев Т.Т.

КМКТАУнун «Экономика жана

ишкананы башкаруу» кафедрасынын

доцентинин м.а. \_\_\_\_\_\_\_\_\_\_\_\_\_\_\_\_\_ Токтогазиева Н.К.

КМКТАУнун «Маалыматтык системалардын

коопсуздугун камсыздоо» кафедрасынын

башчысы, т.и.к., доцент \_\_\_\_\_\_\_\_\_\_\_\_\_\_\_\_\_ Абдуллаев А.А.

КУУнин «Сапатты башкаруу» кафедрасынын

башчысы, доцент \_\_\_\_\_\_\_\_\_\_\_\_\_\_\_\_\_ Керимбекова Д.О.

КМКТАУнун «Экономика жана

ишкананы башкаруу» кафедрасынын

доценти, т.и.к. \_\_\_\_\_\_\_\_\_\_\_\_\_\_\_\_\_\_ Егемкулова Б.А.

ЖЧК «Азат» Үй куруу сервис,

директору \_\_\_\_\_\_\_\_\_\_\_\_\_\_\_\_\_\_ Анарбаев М.А.

СТжИДМИтин директорунун

орун басары, т.и.к. \_\_\_\_\_\_\_\_\_\_\_\_\_\_\_\_\_\_ Кенжетаев К.И.